**[Aktualizácia Harmonogramu výziev na rok 2014 č. 2](http://isrra.sk/informacie/aktualne-vyzvy/824-aktualizacia-harmonogramu-vyziev-na-rok-2014-c-2.html)**

Ministerstvo životného prostredia SR ako Riadiaci orgán pre OPŽP oznamuje, že zverejnilo na svojom webovom sídle druhú aktualizáciu HARMONOGRAMU VÝZIEV na predkladanie žiadostí o nenávratný finančný príspevok z fondov EÚ prostredníctvom OPŽP na rok 2014, ktorú nájdete v časti  ”Výzvy / Harmonogram výziev“.

**Riadiaci orgán oznamuje potenciálnym žiadateľom, že indikatívna výška finančných prostriedkov určených na vyčerpanie v rámci jednotlivých výziev je orientačná a môže sa počas vyhlásenia výzvy, ako aj po jej uzavretí odlišovať od výšky finančných prostriedkov uvedených pre príslušnú výzvu v zverejnenom Harmonograme výziev.**

S ohľadom na ukončovanie programového obdobia 2007 – 2013 **bude** **riadiaci orgán vykonávať úpravy indikatívnej  výšky finančných prostriedkov určených na vyčerpanie v rámci jednotlivých výziev**v nadväznosti na postupné uvoľňovanie nevyčerpaných finančných prostriedkov.

**Riadiaci orgán predpokladá postupné navyšovanie indikatívnej výšky finančných prostriedkov vo zverejnených výzvach tak, aby bola výška alokácie na príslušnú výzvu uvedená v zverejnenom Harmonograme výziev dosiahnutá, resp. prekročená**. Riadiaci orgán zároveň plánuje využívať inštitút „zásobníka projektov“, ktorý je ustanovený v §14 ods. 9 zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov.

Uvedené znamená, že **Riadiaci orgán si**, v súlade s príslušnými ustanoveniami zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov, **ponecháva právo zvýšiť indikatívnu výšku finančných prostriedkov v príslušnej výzve.**

[Harmonogram výziev 2014](http://www.opzp.sk/wp-content/uploads/Harmonogram-vyziev-OP-ZP-na-2014_aktualizacia_2.pdf) (aktualizácia č.2)